

Slots- og Kulturstyrelsen

H.C. Andersens Boulevard 2
1553 København V

Telefon 3395 4200

Fax 3391 7741

post@slks.dk

www.slks.dk

**Vejledning**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vejledning til regnskabskyndiges gennemgang af regnskaber**

### Denne vejledning gælder for gennemgang af regnskaber for tilskud ydet af puljen til kompensation for tabt deltagerbetaling på folkehøjskoler i forbindelse med Covid-19, og som administreres efter bekendtgørelse nr.  216 af 12/02/2021 om udmøntning af kompensation for tabt deltagerbetaling til folkehøjskoler som følge af Covid-19, ændringsbekendtgørelse nr. 551 af 29/03/2021 samt ændringsbekendtgørelse nr. 1222 af 08/06/2021

*Bekendtgørelserne er udstedt i medfør af aktstykke nr. 241 af 20/05/2021 om yderligere samt forlængelse af tabt deltagerbetaling til folkehøjskoler og folkeoplysning, aktstykke nr. 167 af 25/02/2021 om forbedring af de eksisterende kompensationsordninger samt nye tiltag som følge af COVID-19-restriktionerne, aktstykke nr. 154 af 28/01/2021 om kompensation til folkehøjskolerne.*

### Tjek af bilag mv. kan foregå ved stikprøve, det vil sige, at du kontrollerer om enkelte af bilagene viser samme beløb som angivet i regnskabet.

**Som regnskabskyndig skal du tjekke følgende:**

**Er regnskabet uden fejl og mangler**

* Er sammentællingerne i regnskabet korrekte?
* Stemmer de angivne beløb overens med bilag? (evt. stikprøve)

**Er tilskudsbetingelserne opfyldt og tilskuddet anvendt til formålet**

* Tjek om der i bevillingsbrevet er opstillet betingelser for tilskuddet, og om disse er opfyldt.

### Tjek om der er ageret økonomisk fornuftigt. Se dybende forklaring nedenfor.

**Hvordan tjekker du, om der er ageret økonomisk fornuftigt?**

Rigsrevisionen bruger formuleringen, at man skal undersøge om der ”er taget skyldige økonomiske hensyn og udvist sparsommelighed”. Med det menes der, om der er købt materialer, varer, ydelser mv. til en rimelig pris. Ved større indkøb kan man evt. bede tilskudsmodtager om at dokumentere, at markedet på anden måde er afsøgt. Den regnskabskyndige skal ikke beregne produktiviteten, men forholde sig til, om der er et rimeligt forhold mellem den/de ydelser, aktiviteter eller værker, der er skabt for tilskuddet, og de ressourcer, der er anvendt.

### Som regnskabskyndig kan du bede tilskudsmodtager om yderligere oplysninger og dokumentation.

Slots- og Kulturstyrelsen gør opmærksom på, at det er strafbart at afgive urigtige oplysninger til en offentlig myndighed. Afgives der urigtige oplysninger i forbindelse med ansøgning om midler fra COVID-19-hjælpepakkerne gælder et skærpet strafansvar jf. straffelovens § 161-161, 171 og 81d.

*Denne vejledning træder i kraft den 4. oktober 2022.*